Rettens dom (Tredje Afdeling) af 4. februar 2026 –
Swissgrid mod Kommissionen
(Sag T-127/21 RENV)
» Energi – europæiske platforme for udveksling af standardprodukter vedrørende balanceringsenergi – Schweiz’ deltagelse – artikel 1, stk. 6 og 7, i forordning (EU) 2017/2195 – skrivelse fra Kommissionen om afvisning af den schweiziske transmissionssystemoperatørs deltagelse i platformene – annullationssøgsmål – anfægtelig retsakt – fortsat bestående søgsmålsinteresse – søgsmålskompetence – formaliteten – manglende kompetence hos retsaktens ophavsmand «
1.      Annullationssøgsmål – fysiske eller juridiske personer – retsakter, som berører dem umiddelbart og individuelt – umiddelbart berørt – kriterier – afgørelse fra Kommissionen rettet til transmissionssystemoperatørerne for elektricitet i EU om afvisning af Det Schweiziske Forbunds deltagelse i de europæiske platforme for balancering af elektricitet – afgørelse, der umiddelbart påvirker sagsøgerens retsstilling – ingen skønsbeføjelse hos afgørelsens adressater – sagsøgeren umiddelbart berørt
(Art. 263, stk. 4, TEUF; Kommissionens forordning 2017/2195, art. 1, stk. 6 og 7)
(jf. præmis 22-30)
2.      Annullationssøgsmål – fysiske eller juridiske personer – retsakter, som berører dem umiddelbart og individuelt – individuelt berørt – kriterier – afgørelse fra Kommissionen rettet til transmissionssystemoperatørerne for elektricitet i EU om afvisning af Det Schweiziske Forbunds deltagelse i de europæiske platforme for balancering af elektricitet – sag anlagt af den eneste schweiziske transmissionssystemoperatør for elektricitet – sagsøgeren individuelt berørt
(Art. 263, stk. 4, TEUF; Kommissionens forordning 2017/2195, art. 1, stk. 6 og 7)
(jf. præmis 31-34)
3.      Annullationssøgsmål – søgsmålsinteresse – begreb – søgsmål, der kan tilføre sagsøgeren en fordel – interesse, der skal bestå indtil afsigelsen af retsafgørelsen – betingelse opfyldt
(Art. 263, stk. 4, TEUF; Kommissionens forordning 2017/2195, art. 1, stk. 7)
(jf. præmis 36-39)
4.      Annullationssøgsmål – anbringender – manglende kompetence hos ophavsmanden til den anfægtede retsakt – Unionens retsinstansers prøvelse af egen drift
(Art. 263 TEUF)
(jf. præmis 42)
5.      EU-institutioner – udøvelse af beføjelser – delegation – betingelser – Europa-Kommissionen – den delegerede myndigheds vedtagelse af en principafgørelse – udelukket – manglende kompetence hos ophavsmanden til denne afgørelse – annullation af afgørelsen
(Kommissionens forretningsorden, art. 14)
(jf. præmis 46-49 og 53-56)
6.      Annullationssøgsmål – anbringender – tilsidesættelse af væsentlige formforskrifter – en institutions tilsidesættelse af sin forretningsorden – Kommissionens tilsidesættelse af kollegialitetsprincippet ved vedtagelsen af en principafgørelse – anbringende fremsat af en fysisk eller juridisk person – lovlighed
(Art. 250 TEUF og 263 TEUF)
(jf. præmis 50-52)
Konklusion
1)
Afgørelsen indeholdt i Europa-Kommissionens skrivelse af 17. december 2020, hvorved Kommissionen i henhold til artikel 1, stk. 7, i Kommissionens forordning (EU) 2017/2195 af 23. november 2017 om fastsættelse af retningslinjer for balancering af elektricitet afviste at godkende Det Schweiziske Forbunds deltagelse i de europæiske platforme for udveksling af standardprodukter vedrørende balanceringsenergi, navnlig den transeuropæiske platform for udveksling af erstatningsreserver, annulleres.
2)
Kommissionen tilpligtes at betale sagsomkostningerne i forbindelse med sag T-127/21, T-127/21 RENV og C-121/23 P.